stanford-oval/wikipedia huggingface dataset:
אוראל צברי
קריירה

בשנת 2001, כשהיה בן 8, התארח בתוכנית הילדים "בחדר של חני", שהנחתה חני נחמיאס וששודרה בטלוויזיה החינוכית של רשות השידור.
בשנת 2011 השתתף בשלב האודישנים של העונה ה-9 של "כוכב נולד" בערוץ 2 של קשת, שם חיקה את שופטת התוכנית מרגלית (מרגול) צנעני ושר את שירה "עוד יהיה לי". באותה השנה גם הופיע בבמה המרכזית בעיר רחובות, בערב העצמאות ה-63 של מדינת ישראל, לצדו של המנחה דניאל מורשת.
ב-2013 השתתף בשלב האודישנים של התוכנית "זה לא אמיתי" ששודרה בערוץ 24.
ב-2017 השתתף בתוכנית האירוח והסאטירה "לילה טוב עם אסף הראל" בהנחייתו של אסף הראל (לימים חבר מועצת העיר תל אביב), ששודרה בערוץ 10.
ב-2018 החל להשתתף בתוכנית "תעשה לי סאב" בערוץ הילדים, לצדם של כוכבי ערוץ הילדים קווין רובין וטום באום.
בינואר 2019 החל להשתתף בסרטוני הוולוגים בערוץ היוטיוב של קווין רובין. באותה שנה, לוהק לתפקיד משני בפסטיגל.
בנובמבר 2019 השתתף בקמפיין פרסומי לאפליקציית החנייה הישראלית סלופארק.
בתקופת הקורונה לקח חלק בצוות הבידור בערוץ הילדים, השתתף כפאנליסט בתוכניות האירוח "מסיבה עם איתי לוי" בערוץ 24, ו"הדו"ח היומי" ברשת 13.
החל משנת 2020 משחק בסדרת הנעורים "זיגי" ב-TeenNick למנויי הוט, בתפקיד תום פרץ. באותה שנה שיחק בסדרה "שמשון הגיבור" בערוץ הילדים, ודיבב לעברית בסרט "חבורת חיות המחמד" את רונאלדו. כמו כן, התארח בתוכנית האירוח "דין ואנג'ל" בערוץ דיסני ישראל.
בשנת 2021 שיחק בתפקיד מרכזי בעונה השנייה של "שבאבניקים" מבית HOT, גילם את דמותו של אלקנה בסדרה "שמשון גיבור" ב-BIGI, ודיבב לעברית בסרט האנימציה "קרקס החיות" את מריו זוקיני. באותה שנה גילם את אנטיוכוס הרשע במחזמר "המכבים" של רינת גבאי, המבוסס על הסיפור החז"לי של חג החנוכה.
בשנת 2022 הוא התמודד בעונה השמינית של תוכנית המציאות "רוקדים עם כוכבים" בקשת 12, והיה למודח האחת-עשרה. לוהק לתוכנית הדוקו-ריאליטי "גולסטאר" לעונתה העשירית ב-HOT, לסרטי הקולנוע הישראליים: "הסיפור שלנו", ו"אוהב אותך צ'ארלי", ולמחזמר "החבדניקים" שעלה בתיאטרון הקאמרי. בספטמבר באותה שנה, החל לככב בתור אבי גולדה בסדרת הנוער הקומית "גולדה ומאיר", בערוץ TeenNick, וחיקה גם את אליאב זוהר, רבקה גולדקנופף, עומר אדם, ואישים נוספים בתוכנית המערכונים הסאטירית "ארץ נהדרת", שבקשת 12. בנוסף השתתף בעונה השנייה של סדרת דרמת הפשע "המדובב" מבית yes. כמו כן, באותה השנה השתתף לצידה של השחקנית ליאת הר לב בפרסומת טלוויזיונית לחברת שופרסל.
בשנים 2022–2024 גילם את דמותו של ציון קורקוס במשך שתי עונות בסדרה הקומית "שנות ה-90" ברשת 13.
בשנת 2023 גילם פעם נוספת את דמותו של ציון קורקוס בסרט הקולנועי הקומי "ההילולה", הממשיכה את עלילת סדרת הטלוויזיה "שנות ה-90", המהווה בעצמה סדרת המשך ל"שנות ה-80". באותה השנה השתתף בעונתה השלישית של תוכנית הראיונות שמשודרת בכאן 11 "סיפורים מהכורסה". כמו כן באותה השנה שיחק בסדרת הספין-אוף "קופיקו בספרייה" בערוץ ג'וניור למנויי יס, בה גילם את שומריקו.
בחנוכה 2024 השתתף בשנית ב"פסטיגל". ב-16 במאי דווח כי צברי יחל לשמש כפרזנטור בקמפיין פרסומי של בנק ירושלים. כן באותה השנה עתיד לשחק ב"תמונות יפואיות", סרט המשך המבוסס על הסדרה באותה השם. באותה השנה שיחק בעונה החמישית של הסדרה הקומית "קופה ראשית" בכאן 11 של תאגיד השידור, בה גילם את דמותו של אביאל חזיזה. בשנה זו שיחק גם בסדרה הקומית המוזיקלית "הסדרתיים" בכאן חינוכית, בתור מנהל בית הספר פרומר.
חיים אישיים

צברי נשוי לשחקנית והמדבבת סיון תם, והם הורים לבן. מתגוררים בעיר הולדתו רחובות.
הוא אוהד גם של קבוצת הכדורגל הפועל מרמורק הרחובותית, ואף שימש ככרוז שלה בעונה בה עלתה לליגה הלאומית.
מועמדויות ופרסים

| שנה | פרס | קטגוריה | מועמדות/כותר | תוצאה |
| --- | --- | --- | --- | --- |
| 2019 | פרסי נבחרי השנה של פרוגי (מבית ynet) | פריצת השנה במשחק | אוראל צברי | זכייה |
| 2019 | טקס נבחרי השנה של ישראל בידור | פריצת השנה | אוראל צברי | זכייה |
| 2019 | טקס נבחרי השנה של ישראל בידור | קומיקאי השנה | אוראל צברי | מועמדות |
| 2022 | פרסי נבחרי השנה של פרוגי (מבית ynet) | שחקן ראשי בסדרת נוער | "גולדה ומאיר" | מועמדות |
| 2022 | פרסי נבחרי השנה של פרוגי (מבית ynet) | זוג השנה | אוראל צברי וסיון תם | מועמדות |
פילמוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הערות שוליים

↑  רפואה שלמה: הקומיקאי וכוכב הילדים מרחובות אוראל צברי חיובי לקורונה, באתר פורטל רחובות שלי, ‏29 בדצמבר 2020
1 2  אהבה תמיד מנצחת! למרות שסירבה לערוך חינה, סיון תם, ארוסתו של אוראל צברי הרחובותי, הפתיעה אותו עם חינה בהפתעה, באתר BE106.NET רחובות
1 2  רותי ורד, אוראל צברי: "רוב הדמויות שאני עושה הן מהחיים האישיים שלי. אני מכניס את הז'רגון המרמורקי שלי, אני 'מתהבל' עם כל המילים שאני מביא מהבית ואנשים וילדים עפים על זה", באתר ערים רחובות, 16 במאי 2019
↑  ערן סויסה, אוראל צברי: "מסר לאימהות לילדים שמנים - תימנעו מהערות, זה שורט בנפש" | ישראל היום, באתר www.israelhayom.co.il, ‏2022-12-23
↑  אוראל צברי חוגג יום הולדת ומשתף סרטון נוסטלגי, באתר "סרוגים", 29 בנובמבר 2022
↑  האודישן של אוראל צברי - mako, נבדק ב-2019-11-16
↑    אוראל צברי- הופעות יום העצמאות ברחובות- חיקויים, סרטון בערוץ "Orel Tsabari", באתר יוטיוב (אורך: 09:50)
↑  תעשה לי סאב, באתר ערוץ הילדים
↑  עכשיו תורי: אוראל צברי הוא הכוכב הקורע החדש ברשת, באתר פרוגי, ‏2019-06-04
↑  פרסום ראשון: הליהוק החדש והמפתיע לפסטיגל 2019, באתר פרוגי, ‏2019-07-09
↑  סתיו נמר, ‏על בסיס מפה: האפליקציה שתאתר חניות פנויות בזמן אמת, באתר מעריב אונליין, 12 בנובמבר 2019
↑  מאור בן הרוש‏, בכיסים מלאים: אוראל צברי נכנס לליגה של הגדולים בקמפיין חדש, באתר וואלה, 16 במאי 2024
↑  גיל משעלי, ‏אחרי 29 שנה: "תמונות יפואיות" חוזרת - הפעם לקולנוע, באתר ‏מאקו‏, 6 בפברואר 2024
↑  ערן סויסה, לקראת העונה החמישית: ליהוקים מפתיעים במיוחד ל"קופה ראשית", באתר www.israelhayom.co.il, ‏19/5/2024
↑  מיקי לוין, ‏מתרגשים יחד איתם: אוראל צברי ואשתו הפכו לאבא ואימא, באתר מעריב אונליין, 10 בדצמבר 2024
↑  מי עומד מאחורי הסרטונים של "עירית"? אוראל צברי היוטיובר מרחובות, באתר mynetrehovot.co.il
| 0 | 1 | 2 |
| --- | --- | --- |
| הקודם: 2018: מיקה צור | פרסי נבחרי השנה של פרוגי - פריצת השנה במשחק  2019: אוראל צברי | הבא: 2020: בר ברימר |
| ארץ נהדרת |
| --- | --- | --- |
| כותבים ראשיים ויוצרים | דוד ליפשיץ • מולי שגב • אסף שלמון |  |
| משתתפים קבועים | מריאנו אידלמן • ליאור אשכנזי • גיה באר גורביץ' • רועי בר-נתן • ירון ברלד • ליאת הר לב • עלמה זק • ערן זרחוביץ' • שחר חסון • תום יער • שני כהן • אורי לייזרוביץ' • יובל סמו • אלי פיניש • איל קיציס • אסי כהן • תמיר בר • אוראל צברי |  |
| משתתפי עבר | אורנה בנאי • אודי כגן • מאור כהן • דב נבון • יעל פוליאקוב • אילן פלד • טל פרידמן |  |
| הפקות ספין-אוף | זוהי סדום • הפרלמנט • עוד כותרות |  |
| ראו גם | ארץ נהדרת - דמויות • מתוקה מהחיים • שאולי ומלחמת האזרחים • שאולי • ניר וגלי • ערוץ הכיבוד • רועי כפרי |  |
ענת עצמון

| --- | --- |

ענת עצמון, 1991
 לידה:  27 בנובמבר 1958 (בת 66) ט"ו בכסלו ה'תשי"ט ישראל תל אביב-יפו, ישראל
 מדינה:  ישראל ישראל
 תקופת הפעילות:  מ-1976
 עיסוק:  שחקנית תיאטרון, שחקנית קולנוע, זמרת
 בן או בת זוג:  דני סנדרסון 
 מספר צאצאים:  2
 פרופיל ב-IMDb
 
ענת עצמון ומוניקה ורדימון בסיבוב הופעות באיטליה עם ההצגה "אחיות פארי" של תיאטרון יידישפיל, אפריל 2009
ענת עצמון (נולדה ב-27 בנובמבר 1958) היא שחקנית, זמרת, מדבבת, דוגמנית וסופרת ישראלית.
ביוגרפיה

עצמון נולדה וגדלה בתל אביב לפניה ולשחקן התיאטרון שמוליק עצמון (במקור: וירצר). היה לה אח צעיר בשם יצחק, אשר נפטר ב-2021. עוד בילדותה גדלה על התרבות היידית.
היא למדה בתיכון עירוני א'. בשנת 1976 התגייסה לצה"ל והצטרפה לתיאטרון צה"ל. לאחר שירותה הצבאי למדה משחק במגמת המשחק של אוניברסיטת תל אביב.
קריירה > קריירה בקולנוע וטלוויזיה

עצמון התפרסמה לראשונה בשנת 1978, כשנבחרה לשחק את דמותה הראשית של נילי בסרט הנעורים "אסקימו לימון" של בועז דוידזון. במהרה נהפך הסרט לסרט פולחן. הסרט צולם כשהייתה רק בת 18 שנים וחצי, ולטענתה, דוידזון שיקר לה כשהבטיח שהסצנה בה היא צולמה חשופת חזה, תיכלל רק עם צילום מאחור. הצלחתו העצומה של "אסקימו לימון" העניקה לעצמון פרסום רב.
בשנת 1979 כיכבה בסרטו של אבי נשר "דיזנגוף 99". גם סרט זה זכה להצלחה פנומנלית והבטיח את מקומו כסרט קאלט.
ב-1981 שיחקה עצמון בסרט "העיט", וב-1982 בסרט "כביש ללא מוצא", שניהם בבימויו של יקי יושע. על משחקה ב"כביש ללא מוצא" זכתה בפרס כינור דוד ובפרס השחקנית הטובה ביותר[דרוש מקור].
ב-1984 כיכבה בסרטים "עדות מאונס" וב"מכת שמש".
ב-1986 שיחקה לצד אביה ב"חוזה אהבה", ובסרטו של משה מזרחי "אהבה גנובה".
ב-1988 שיחקה ב"בצילו של הלם קרב", שביים יואל שרון.
בשנת 1989 השתתפה כמספרת בסדרת האנימציה עיר הדובשונים ששודרה בטלוויזיה החינוכית.
ב-1992 שיחקה בסרטים "להב חצוי" ו"מלאכים ברוח". באותה השנה הופיעה עצמון בתוכנית "הופה היי", וכן גם באותה השנה שרה ביחד עם השחקן ניקו בר את שיר הפתיחה של הסדרה המצוירת "קובי" ששודרה בערוץ הילדים.
ב-1996 דיבבה עצמון את הדמות של גורי בתוכנית הילדים "חתולי חצר" ששודרה בטלוויזיה החינוכית.
ב-1997 שיחקה בסרט "מינוטאור".
ב-1999 שיחקה בסרטים "פרנק סינטרה מת" ו"שבעה ימים באלול". בשנה זו גם כתבה ספר ילדים בשם "מוני שמנמוני וחנות הממתקים".
ב-2001 שיחקה בסדרת הטלוויזיה "סיטי טאוור" בתפקיד אורית עמינדב, ובנוסף גם דן תורג'מן שהיה בעלה באותה עת שיחק בסדרה וגילם בה את אחיה עמית טל.
ב-2007 התארחה באחד מן הפרקים בסדרה הדרמה "אגדת דשא" של ערוץ 10, בתפקיד אמהּ של עינת (דניאלה וירצר).
ב-2008 הצטרפה לדרמה המוזיקלית של Yes, "דני הוליווד" בכיכובו של רן דנקר. עצמון גילמה את ברברה ברגר, אמו של דני בשנות ה-60.
ב-2012 שיחקה בסרט הפשע "לא בתל אביב" בבימויו של נוני גפן, בסרט גילמה עצמון את אימו של מיכה שאותו מגלם גפן. בסרט שיחקו בנוסף: יערה פלציג, רומי אבולעפיה וטל פרידמן.
ב-2015 גילמה את אימה של דפי (עדי הימלבלוי), שהייתה בעבר כוכבת מפורסמת בסדרת הדרמה שיצרו חי ורונן דוידוב "איפה אתה חי? בערוץ הראשון.
בספטמבר 2016 החלה לגלם את זוהרה זיו בסדרת המתח שביים עודד דוידוף, "עקרון ההחלפה" ב-HOT3, לצידם של ליאור אשכנזי, ליאת הר לב, מוני מושונוב ואחרים. באותה שנה שיחקה בתפקיד אורח בעונתה השנייה של סדרת המתח "פצועים בראש" ב-HOT3, בתפקיד דמותה של אמא של זוהר (אגם רודברג). בנוסף, שיחקה בסרטו של איתן גפני "ילדי הסתיו", סרט אימה לצד נועה מימן, אקי אבני ותמרה קלינגון.
ב-2017 השתתפה בסרט הדרמה "אמור", בבימויו של רפאל רביבו, לצד לירון לבו, דן תורג'מן ונטלי עטיה.
ב-2019 החלה להשתתף בסדרה "התחנה", המשודרת ב-HOT. באותה השנה עלתה לשידור סדרת הטלוויזיה "חמישים" בהשתתפותה.
קריירה > קריירה מוזיקלית

ב-1989 החלה קריירה כזמרת והוציאה את אלבומה הראשון "בחלום", ממנו התפרסם שיר הנושא, איתו התמודדה באותה שנה בתחרות הקדם אירוויזיון והגיעה למקום הרביעי. לאחר הקדם יצא התקליט ובו השירים: "עוברת אורח", "לבד בסתיו", "כמה אפשר", "אל תשפטו", ו"יוליה", אשר לווה בווידאו קליפ בטלוויזיה. את שירי האלבום עיבד והפיק מוזיקלית ירוסלב יעקובוביץ'.
בדצמבר 1989 השתתפה בפסטיבל בצבעים טבעיים, וזכתה במקום השני עם השיר "כריזמה" (מילים:מיכל ורד, לחן: ירוסלב יעקובוביץ').
ב-1992 התמודדה עצמון בשנית בקדם אירוויזיון עם שירה "התקווה". היא הפסידה לדפנה דקל והגישה נגדה תביעה משפטית משום ששירה של דקל "זה רק ספורט", שנבחר לייצג את ישראל באירוויזיון, חרג ב-17 שניות מהמותר (3 דקות), אולם הפסידה בתביעה, ודקל קיצצה את החריגה; גם שירה של עצמון חרג קצת מהאורך המותר. באותה שנה הוציאה את אלבומה השני "לילה כר ודמות עלמה...". האלבום נכשל מסחרית, אך מופיעים בו הלהיטים: "כוס של מים", "אדם הוא מקום", "אל נא תשירי", "חבל מתוח", "בין עצי התמר" ו"ילדה אישה".
ב-1998 השתתפה עצמון במופע "פעמוני היובל", שהיה המופע המרכזי במסגרת חגיגות שנת ה-50 למדינת ישראל.
ב-2005 חזרה עצמון לקריירה המוזיקלית והנפיקה סנונית ראשונה מתוך אלבום הסולו השלישי ששמו יהיה "פינות האהבה" – סינגל בשם "לאהוב אותך". השיר לא בלט במיוחד. לאחר מכן יצא עוד סינגל – שיר הנושא של האלבום "פינות האהבה"; כמו כן לשיר זה יצא וידאו קליפ מושקע לערוץ המוזיקה. לאחר מכן הוציאה לרדיו סינגל שלישי בשם "חבר", שנכתב לזכרו של ראש הממשלה המנוח יצחק רבין וכסינגל רביעי הוציאה עצמון את "בלבי אני נוצרת" שגם לו יצא קליפ לערוץ המוזיקה.
ב-2006 הוציאה יחד עם תום אנגלמן וצמד הראפרים חצי קופה גרסת רמיקס לשירה הוותיק והמצליח "בחלום". עצמון הבטיחה שגרסה זו תצורף כבונוס לאלבומה "פינות האהבה", שעדיין לא יצא.
קריירה > קריירה בתיאטרון

הקריירה התיאטרונית של עצמון החלה בתיאטרון צה"ל. ב-1981 כיככבה במחזה "הנסיכה טורנדוט" מאת המחזאי האיטלקי קרלו גוצי, בבימוי עודד בארי, בתיאטרון "הקומה השלישית" ביפו.
היא שיחקה ב"אופרת הקבצנים" בתיאטרון באר שבע, ב"עניין שולי" בתיאטרון בית ליסין וב"לאקי טרייק" בפסטיבל עכו.
במשך השנים שיחקה פעמים רבות בתיאטרון יידישפיל, שייסד אביה. בין היתר שיחקה במוחזות: "א שיין מיידעלע", ב"אהבה בגרוש", ב"הרוטשילדים", "סיפור פשוט", "צו זינ- גען און צו לאכן" (2002), "זיווג משמים" (2006), "ליכטיק ווי די שטערן" (2010).
כמו כן שיחקה בהצגה "פרק ב'" בתיאטרון הקאמרי. בנוסף הנחתה תוכניות בידור עם אביה, בהן "עין בעין" בטלוויזיה ו"שבת תרבות" במשכן לאמנויות הבמה.
בשנת 2007 כיכבה במחזה "היא לא הייתה כאן", מחזה מאת בלנקה מצנר ודן וולמן, בבימוי מיכל ורד, שעלה בתיאטרון תמונע. המחזה היה חידוש של הצגת יחיד שהציגה מצנר, ניצולת השואה שהייתה חברה קרובה של אמה של עצמון.
בשנת 2013 שיחקה במחזמר "צלילי המוזיקה" בבימויו של ארתור קוגן ובניהולו המוזיקלי של גיל שוחט, בתפקיד הברונית אלזה שריידר, לצד אניה בוקשטיין, דינה דורון ורוני דלומי. ב-2020 שיחקה בהצגה "עלמה ורות" בתיאטרון היידישפיל. ב-2023 שיחקה בהצגה "שיעור באהבה" בתיאטרון העברי, מאת גדי צדקה ובבימויו.
קריירה > קריירת דוגמנות

במהלך השנים שימשה עצמון כדוגמנית ופרזנטורית של מותגים רבים. בין היתר:
ב-1995 השתתפה בפרסומת לחברת המצעים למיטה "כיתן" לצד מאור כהן.
ב-1998 השתתפה במסע פרסום של ה"טוטו".
ב-2000 השתתפה במסע פרסום של חברת "סודה קלאב".
ב-2002 הובילה מסע פרסום לרשת האופנה "עונות", למידות גדולות.
ב-2007 שימשה פרזנטורית של רשת "נעלי ליידי קומפורט".
ב-2016 השתתפה במסע פרסום של חברת "בזק".
חיים אישיים

עצמון הייתה נשואה לשחקן דן תורג'מן, אותו הכירה על סט צילומי הסרט "בצילו של הלם קרב" ונולדו להם שני בנים, המוזיקאי ליאם תורג'מן והשחקן אלעד תורג'מן. בשנת 2003, לאחר 12 שנות נישואים, השניים התגרשו.
לאחר גירושיה, ניהלה עצמון מערכת יחסים עם השחקן שרון אלכסנדר.
משנת 2008 עצמון בזוגיות עם הזמר והמוזיקאי דני סנדרסון.
מתגוררת בתל אביב.
פילמוגרפיה

| 0 | 1 | 2 |
| --- | --- | --- |
|  סרטי קולנוע אסקימו לימון - 1978  דיזנגוף 99 - 1979  העיט - 1981  כביש ללא מוצא - 1982  עדות מאונס - 1984  מכת שמש - 1984  אהבה גנובה - 1986  חוזה אהבה - 1986  בצילו של הלם קרב - 1988  מלאכים ברוח - 1991  להב חצוי - 1992  סיפורי תעלולים - 1993  סיפורי סוף טוב - 1993  מינוטאור - 1997  פרנק סינטרה מת - 1999  שבעה ימים באלול - 1999  צו זינגען און צו לאכן - 2001  לא בתל אביב - 2012  ילדי הסתיו - 2016  אמור - 2017  תל אביב - 2021  איך נתת לזה לקרות - 2021 |  סדרות טלוויזיה משולש וכל היתר (סרט טלוויזיה) - 1989  סיפורים לשעת לילה מאוחרת - 1990  המונה דופק - 1995  כסף קטלני - 1997  ירוק - 1997  המכון - 2001  סיטי טאוור - 2001  אגדת דשא - 2007  דני הוליווד - 2008  איפה אתה חי? - 2015  פצועים בראש - 2016  עקרון ההחלפה - 2016  התחנה - 2019  חמישים - 2019  המתחם ה-25 - 2022 |  דיסקוגרפיה בחלום, 1989  לילה כר ודמות עלמה..., 1992 |
הערות שוליים

1 2  סמדר שיר, כוכבת עם "פרופיל נמוך", מעריב, 4 בינואר 1979
↑  ובכל זאת תתגורר ענת בדיזנגוף, דבר, 30 בנובמבר 1978
↑  כתם לכל החיים, מעריב, 25 באוקטובר 1982
↑  מאיר שניצר, הוא הלך בקוצים, חדשות, 4 באפריל 1988
עירית שמגר, יואל שב משדה הקרב, מעריב, 1 באפריל 1988
↑  מוני שמנמוני וחנות הממתקים  / ענת עצמון ; ציר: דובי קייך; ערכה: דלית לב. תל אביב: יבנה, 1999.
↑  גיורא יהלום, ‏למראית הדה-זה-וו, באתר גלובס, 12 בנובמבר 2001
↑  אורי משגב, גבבה לא ברורה, באתר הארץ, 1 בפברואר 2007
↑  נועה הרשקוביץ, עכבר העיר, רן דנקר הוא דני הוליווד, באתר הארץ, 6 בינואר 2008
↑  אדוה לנציאנו, עכבר העיר, "לא בתל אביב": אוונגארד כחול (שחור) לבן, באתר הארץ, 18 בדצמבר 2012
↑  גילי איזיקוביץ, לצאת מגבולות העדה, באתר הארץ, 12 במרץ 2015
↑  קיץ ברבנר, ‏דן תורג'מן על ימי "לגעת באושר" והמשחק לצד גרושתו ענת עצמון, באתר מעריב אונליין, 18 באוקטובר 2017
↑   אריאנה מלמד, "חמישים": סדרה מצוינת שכל ערוץ טלוויזיה יתברך בה, באתר הארץ, 28 בספטמבר 2019
↑  אמיר פלג, ובמקום הראשון בפסטיבל – ריטה; בפסטיגל – אדם, חדשות, 31 בדצמבר 1989
↑  אביבה קרול, ‏במת "פעמוני יובל" אושרה לאחר שחוזקה בשקי חול, באתר גלובס, 28 באפריל 1998
↑  מיכל זהבי, אלף לילה ולילה בנוסח ה"קומדיה דל ארטיה", דבר, 24 בפברואר 1981
↑  אנני גולן, יידישפיל - תיאטרון היידיש האיכותי עם עונה חדשה ומרגשת, באתר הארץ, 24 במרץ 2022
↑  הארץ, יעקב בודו וענת עצמון במופע של יידישפיל, באתר הארץ, 13 בפברואר 2002
↑  ציפי שוחט, "זיווג משמים" בתיאטרון יידישפיל, באתר הארץ, 7 בדצמבר 2005
↑  אייל מלובן, עכבר העיר תל אביב, מיידלע של אבא: ענת עצמון לא נותנת ליידיש למות, באתר הארץ, 23 בדצמבר 2010
↑  ציפי שוחט, ענת עצמון בתמונע, באתר הארץ, 24 בפברואר 2007
מיכאל הנדלזלץ, סמל סקס פולני? תשאלו את ענת עצמון, באתר הארץ, 2 ביוני 2007
↑  מיכאל הנדלזלץ, "צלילי המוסיקה": האישיות הזוהרת של אומנת הפלא, באתר הארץ, 22 במאי 2013
↑  ורד שרון-ריבלין, ‏בקרוב: הקמפיין החדש של הטוטו, באתר גלובס, 10 בפברואר 1998
↑  ורד שרון-ריבלין, ‏זהבה בן נכנסת לנעליים של בנות פסיה, באתר גלובס, 2 ביולי 2000
↑  ורד שרון-ריבלין, ‏ענת עצמון תוביל את הקמפיין לרשת "עונות", באתר גלובס, 29 באוגוסט 2002
↑  שירות גלובס, ‏ענת עצמון תשמש כפריזנטורית של נעלי ליידי קומפורט, באתר גלובס, 22 במרץ 2007
↑  ליאת רון, ‏תקלה ברביעי? יתוקן עד ראשון, באתר גלובס, 7 באפריל 2016
↑  ענת עצמון ודן תורג'מן נרשמו ברבנות. החתונה ב־5 בנובמבר, חדשות, 3 באוקטובר 1991
↑  "אנחנו פיקס בעבודת צוות": שאלון זוגי עם ענת עצמון ובנה ליאם, באתר חדשות 13, 28 באוקטובר 2021
↑  סתיו אלה, לא רק הבן של: אלעד תורג׳מן משיק תפקיד משחק ראשון בזכות עצמו, באתר secblock.yit.co.il, ‏04-09-2022
↑  חיים אתגר, ‏ענת עצמון: "תמיד הייתי צריכה להצדיק את עצמי", באתר ‏מאקו‏, 3 ביוני 2013
↑  רוני טרנובסקי‏, שרון אלכסנדר חיפש אהבה עם בחורה צעירה - וחטף מהגולשות, באתר וואלה, 8 באוגוסט 2024
↑
↑  כרמית ספיר ויץ, ‏ענת עצמון: "בזוגיות עם דני סנדרסון יש המון פלוסים כי שנינו אמנים", באתר onlife,‏ 18 באוגוסט 2010
| --- | --- |
בקרת זהויות :  NLI: 987007305225805171  BnF: cb16536616z (data)  GND: 1179395506  ISNI: 0000 0000 7808 3206  LCCN: no2010070455  MusicBrainz: df1aa7d4-317f-4d58-8c76-728634df8e17  NKC: xx0218500  NLK: KAC2020R9890  VIAF: 120603793   WorldCat (עם VIAF): 120603793
אטומיק קיטן

| --- | --- |

אטומיק קיטן בהופעה, 2005. משמאל לימין: ליז מקלרנון, ג'ני פרוסט ונטשה המילטון
 מקום הקמה:  ליברפול 
 תקופת הפעילות:  מ-1998 
 סוגה:  פופ
 חברת תקליטים:  EMI, Innocent Records, וירג׳ין
 https://www.atomickitten.com/
 פרופיל ב-IMDb
 חברים
 ליז מקלרנון נטשה המילטון
 חברים לשעבר
 קרי קטונה ג׳ני פרוסט היידי רנג׳
 
אטומיק קיטן (אנגלית: Atomic Kitten) היא להקת בנות אנגלית, שמקורה בליברפול. בלהקה חברות ליז מקלרנון ונטשה המילטון. עם השנים חברו לצמד ג׳ני פרוסט (בין השנים 2001-2008), אשר החליפה את חברת ההרכב המקורי קרי קטונה (אשר היוותה מבין חברות הלהקה המקוריות עד לעזיבתה הראשונה ב-2001, אך שבה לאחר האיחוד ב-2012 ועזבה שנית ב-2017). חברת הרכב אחרת, היידי ריינג', עזבה את הלהקה לטובת השוגאבייבז. אטומיק קיטן מכרו למעלה מ-12 מיליון אלבומים ושמונה מיליון סינגלים ברחבי העולם. שיריהם, בהם "Whole Again",‏ "Eternal Flame",‏ ו-"The Tide Is High", הצליחו להשתלב בצמרת מצעדי העולם.
היסטוריה

אטומיק קיטן הוקמה ב-1997 על ידי אנדי מקלוסקי, חבר להקת "Orchestral Manoeuvres in the Dark" וכללה את היידי ריינג'. עם זאת, היידי עזבה את הלהקה והשתתפה רק בהקלטות הדמו. שמה המקורי של הלהקה היה "Honeyhead". שם זה שונה בהמשך ל-"Automatic Kittens", ולבסוף קוצר לשם הנוכחי.
הסינגל הראשון של הלהקה, "Right Now", יצא בדצמבר 1999 והשתלב בעשירייה הראשונה של המצעד הבריטי. לאחר הצלחה זו יצאה הלהקה לסיבוב הופעות באסיה. אלבומם הראשון, שנקרא גם הוא "Right Now", יצא ביפן במרץ 2000.
הלהקה התפרקה ב-2004 ובינואר 2008 התאחדה והוציאה את הסינגל "Anyone Who Had a Heart", גרסת כיסוי ללהיט של דיון וורוויק מ-1963; הסינגל הגיע למקום ה-77 במצעד הסינגלים הבריטי. לאחר מכן התפרקה הלהקה שוב וחזרה לפעול ב-2012 באמצעות ספיישל מיוחד אשר שודר בערוץ ITV2 ביחד עם קרי קטונה (אחת מחברות ההרכב המקורי) במקום ג׳ני פרוסט (אשר פרשה מעסקי הבידור באותה שנה). 5 שנים לאחר מכן עוזבת קטונה בשנית לאור שמועות על סכסוך עם נטשה המילטון, אך עם זאת, לא שוחררה סיבה רשמית לעזיבתה, מה שהוביל את המילטון ומקלרנון להמשיך את ההרכב כצמד.
אלבומי הלהקה

| שנה | אלבום | דירוג> בריטניה | דירוג> אוסטרליה | דירוג> ניו זילנד | דירוג> גרמניה | דירוג> ארצות הברית |
| --- | --- | --- | --- | --- | --- | --- |
| 2000 | Right Now  | 1 | 86 | 12 | 6 | – |
| 2002 | Feels So Good | 1 | 21 | 3 | 6 | – |
| 2003 | Atomic Kitten | – | – | – | – | 102 |
| 2003 | Ladies Night  | 5 | 67 | 3 | 12 | – |
| 2004 | Greatest Hits  | 5 | – | 8 | 35 | – |
הערות שוליים

1 2  Emmeline Saunders, Kerry Katona 'booted out of Atomic Kitten after insulting Natasha Hamilton', mirror, ‏2017-11-18 (באנגלית)
↑  The Big Reunion: Atomic Kitten on their plans to remain Whole Again, Radio Times (באנגלית)
↑  Lewis Corner, Atomic Kitten planning reunion?, Digital Spy, ‏2012-02-02 (באנגלית בריטית)
↑  Sam Warner, Atomic Kitten's Natasha explains feud with Kerry Katona, Digital Spy, ‏2018-03-14 (באנגלית בריטית)
↑  New Zealand peak. charts.org. Retrieved May 31 2007.
↑  The Arkansas Traveler online: Atomic Kitten: what America is missing (Accessed August 16, 2006)
| --- | --- |
בקרת זהויות :  NLI: 987008985081205171  BIBSYS: 3025007  BnF: cb140552386 (data)  GND: 3054694-1  ISNI: 0000 0001 2375 1200  LCCN: no2003055813  MusicBrainz: 6fda00c2-449a-4bf4-838f-038d41a07c73  NKC: xx0020305  NLP: a0000003243181  NSK: 000442888  RERO: 02-A008709654  SUDOC: 088521702  VIAF: 131134755   WorldCat (עם VIAF): 131134755 
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
ימות המשיח

ערך זה עוסק בביאת המשיח ביהדות. אם התכוונתם לרעיון בנצרות הרואה את ישו כמשיח, ראו .
ביהדות, ימות המשיח הוא שם כללי לתקופת בואו של מושיע באחרית הימים, שהוא לפי האמונה מלך מבית דוד (מזרע דוד המלך), אשר יגאל את עם ישראל וימלוך עליהם בדרך התורה. המושיע נקרא מלך המשיח, על שם המנהג למשוח בשמן (המשחה) מלכים על מנת לציין את המלכתם.
היחס שבין ימות המשיח לבין אירועים אחרים המוזכרים כעתידים להתרחש באחרית הימים, אינו ברור ונתון לוויכוח. במקביל לביאת המשיח אירועים אחרים המוזכרים, כבאים לפניו, אחריו או יחד עמו, הם תחיית המתים, מלחמת גוג ומגוג, יום שכולו שבת, בניין בית המקדש (תוס' שבת סג ע"א) ועוד; לעיתים משייכים לתקופות אלה את השם העולם הבא, ולעיתים הוא מוזכר כשם לחיים שלאחר המוות. גם את גן עדן וגיהנום היו ששייכו לאירועים היסטוריים באחרית הימים.
הימים שלפני ימות המשיח נקראים חבלי משיח (או "עקבתא דמשיחא" - עקבי משיח) ומתוארים בדרך כלל כימי פורענות וצרות קשות. בהגות הציונית-דתית התפתח גם המושג אתחלתא דגאולה במשמעות שראשית צמיחת הגאולה לקראת בואו של המשיח, תהיה לא בדרך של הופעה פתאומית וניסית ובהתערבות אלוהית ישירה, אלא כצמיחה הדרגתית של הגאולה שנעשית בדרך הטבע ובמפעלי אנוש, שעליה חלקו הציבור החרדי במשמעותו בעיקר.
סברות בדבר אורך תקופת ימות המשיח מופיעות בתלמוד בבלי, מסכת סנהדרין, דף צ"ט, עמוד א' ובילקוט שמעוני, תהילים, רמז תת"ו.
מקור האמונה בביאת המשיח

כבר בתורה, בספר דברים, מובטחת גאולה ושיבה לארץ לאחר גלות:
וְשָׁב ה' אֱלֹהֶיךָ אֶת שְׁבוּתְךָ וְרִחֲמֶךָ, וְשָׁב וְקִבֶּצְךָ מִכָּל הָעַמִּים, אֲשֶׁר הֱפִיצְךָ ה' אֱלֹהֶיךָ שָׁמָּה. אִם יִהְיֶה נִדַּחֲךָ בִּקְצֵה הַשָּׁמָיִם, מִשָּׁם יְקַבֶּצְךָ ה' אֱלֹהֶיךָ וּמִשָּׁם יִקָּחֶךָ. וֶהֱבִיאֲךָ ה' אֱלֹהֶיךָ אֶל הָאָרֶץ אֲשֶׁר יָרְשׁוּ אֲבֹתֶיךָ וִירִשְׁתָּהּ וְהֵיטִבְךָ וְהִרְבְּךָ מֵאֲבֹתֶיךָ.
בפסקה מהמקרא לא מוזכר משיח פרסונלי, אלא הבטחה על חמשה דברים: 1. קיבוץ גלויות. 2. שיבה לארץ הטובה. 3. ירושתה (כלומר שלא תהיה תחת שלטון עם אחר). 4. ארץ מבורכת וטובה לאחר תקופה ארוכה שבה הייתה שממה ועזובה. 5. התברכות הזרע בה. דברים שיש הסוברים שכבר מתקיימים כיום במדינת ישראל.
הבחירה בדוד ובזרעו, והבטחת נצחיותה, המהווה לאחר מכן נקודת מפתח באמונה בזהותו של המלך הגואל, מבוטאת במפורש בספר שמואל, בספר מלכים, ולאחר מכן בעוד מקומות כגון בתהילים, דברי הימים, בתלמוד בעיקר בסוגיות שמופיעות בסנהדרין פרק חלק ועוד. כבר בתהילים מובאת ציפייה שכל העמים יקשיבו לדברי מלך ישראל מבית דוד, ושיעשה צדק בעולם כולו ושבתקופתו כל העמים יאמינו באלוהי ישראל כאל אחד. לאורך השנים הלכה והודגשה האמונה כי הברית של אלוהים עם דוד אי אפשר לה שתופר, וכי הוא וזרעו הם בלבד הראויים לשבת על כיסא המלוכה. היסטורית, בימי בית המקדש הראשון לא ישב מלך שלא ממשפחת דוד על כיסא ממלכת יהודה; גם בתקופות מאוחרות יותר, ייחסו חלק משליטי ישראל את עצמם לדוד. מסורת מקובלת בבבל הייתה כי הריש גלותא הוא צאצא של דוד, בן אחר בן, וכי משפחת נשיאי הסנהדרין בארץ ישראל מיוחסת אחריו מצד האמהות. גם ישו יוחס בדרך כלשהי לדוד המלך, כדי להעניק לו את הלגיטימציה להיותו המלך המשיח.[דרוש מקור]
ימי דוד ושלמה מצטיירים בספר מלכים כתקופת זוהר, מעין גן עדן לאומי, ואך טבעי הוא כי השאיפה הלאומית לגאולה תראה תקופה זו כמודל, בייחוד שהצפיה המשיחית מובאת במקרא בקשר לשלמה עצמו. ספרות הנביאים מלאה בהתייחסויות למלך הגואל והמושיע, כמעט בכל המקרים הוא מיוחס במפורש אל המלך דוד. כך בספרים מוקדמים כמו ישעיהו, וכך גם בנבואות מאוחרות יותר, כדוגמת זכריה.
באופן סכמטי ניתן לראות אצל הנביאים ואצל חז"ל את האמונה בעתיד טוב ומושלם, על-טבעי או כמעט על-טבעי, אשר יבוא לאחר תקופה סוערת של מהפכות בעולם הזה. בהתאם לשאלה האם ימות המשיח הן אירוע טבעי או על-טבעי, גם דמותו של המשיח ושל המאורעות הסובבים את ביאתו נתונים במחלוקת האם יהיו בדרך הטבע או בדרך נסית.